13 сакавіка Генеральная пракуратура накіравала ў суд Барысаўскага раёна крымінальную справу ў дачыненні да сяржанта Б. Па версіі абвінавачвання, ён сістэматычна патрабаваў у падначаленых, каб тыя куплялі яму кавы і цыгарэты. Акрамя таго, з 16 ліпеня па 14 кастрычніка 2017 года забіраў у радавых мабільныя тэлефоны. Калі сяржант бачыў, што хлопцы карысталіся забароненымі ў арміі мабільнымі з камерай, то не дакладваў пра гэта кіраўніцтву, а проста адбіраў тэлефоны, а затым тэлефанаваў за кошт радавых.